ANC-takvergaderings 'onwettig en onreëlmatig' | Bekker Attorneys
Home / ANC-takvergaderings 'onwettig en onreëlmatig'
Die hof het Woensdag uitspraak gelewer dat die ANC se provinsiale verkiesingskongres wat van 1 tot 3 Desember gehou sou word, nie gehou kan word nie tot dat dié takvergaderings weer op 'n wettige manier gehou word, in lyn met die grondwet van die ANC. Die besluite wat dus vroeër tydens die 29 takvergaderings geneem is, is deur die hof nietig verklaar.
Thandi Masiteng, die ANCVL se provinsiale sekretaris, het in 'n verklaring gesê dié fanatici en hul "meesters" redeneer dat hul aksies geregverdig is. "Hulle bedoeling is egter nie om 'n sterk, doeltreffende ANC te bou nie, maar eerder om alle interne prosesse van die ANC te laat misluk tot die voordeel van die teen-transformasie-meesters," het Masiteng gesê.
Die ANCVL in die Vrystaat het gesê die liga is steeds 'n integrale deel van die ANC in die provinsie en sal met die provinsiale leierskap vergader om voorstelle te maak oor die pad vorentoe na aanleiding van die hofuitspraak.
Hanno Bekker, prokureur vir die 26 ANC-lede wat die saak voor die hof gebring het, het gesê daar moet sewe dae kennis gegee word voor daar 'n algemene takvergadering gehou kan word.